ประกาศสํานักงานคณะกรรมการกํากับหลักทรัพย์และตลาดหลักทรัพย์ที่ สข. 44/2547เรื่อง การให้ความเห็นชอบผู้ติดต่อกับผู้ลงทุน และมาตรฐานการปฏิบัติงาน \_\_\_\_\_\_\_\_\_\_\_\_\_\_\_\_\_\_\_\_\_\_\_ อาศัยอํานาจตามความในข้อ 2(2) แห่งประกาศคณะกรรมการกํากับหลักทรัพย์และตลาดหลักทรัพย์ ที่ กน. 30 /2547 เรื่อง หลักเกณฑ์ เงื่อนไข และวิธีการจัดตั้งและจัดการกองทุน ลงวันที่ 10 มิถุนายน พ.ศ. 2547 และข้อ 3(1) แห่งประกาศคณะกรรมการกํากับหลักทรัพย์และตลาด หลักทรัพย์ ที่ กข. .42/2547 เรื่อง หลักเกณฑ์ เงื่อนไข และวิธีการในการเป็นนายหน้าซื้อขายหลักทรัพย์ การค้าหลักทรัพย์ และการจัดจําหน่ายหลักทรัพย์ที่เป็นหน่วยลงทุน ลงวันที่ 3 สิงหาคม พ.ศ. 2547สํานักงานคณะกรรมการกํากับหลักทรัพย์และตลาดหลักทรัพย์ออกข้อกําหนดไว้ดังต่อไปนี้ข้อ ๑ ในประกาศนี้"คําแนะนําเฉพาะเจาะจง" หมายความว่า คําแนะนําที่ให้แก่บุคคลใดบุคคลหนึ่งเพื่อ ความเหมาะสมกับวัตถุประสงค์ในการลงทุน ฐานะทางการเงิน หรือความต้องการของบุคคลนั้น"คําแนะนําทั่วไป" หมายความว่า คําแนะนําที่ให้แก่บุคคลใด โดยมิได้คํานึงถึงวัตถุประสงค์ในการลงทุน ฐานะทางการเงิน และความต้องการของบุคคลนั้น"กรมธรรม์ประกันชีวิตควบการลงทุน" หมายความว่า กรมธรรม์ที่บริษัทประกันชีวิตออกให้ผู้เอาประกันภัย เพื่อเป็นหลักฐานว่าผู้เอาประกันภัยและบริษัทประกันชีวิตได้มีการทําสัญญาประกันชีวิตและสัญญาการลงทุนในหน่วยลงทุน โดยมีการตกลงว่าผู้เอาประกันภัยจะชําระค่าเบี้ยประกันชีวิตให้แก่บริษัทประกันชีวิตสําหรับการให้ความคุ้มครองต่อการมรณะหรือการจ่ายเงินเมื่อมี การทรงชีพ และผู้เอาประกันภัยจะชําระเงินค่าหน่วยลงทุนเพื่อการลงทุนในกองทุนรวมโดยผ่านบริษัทประกันชีวิต "สถาบันฝึกอบรม" หมายความว่า สถาบันพัฒนาความรู้ตลาดทุน และสถาบันฝึกอบรมอื่นที่สํานักงานให้การยอมรับ"ผู้จัดการ" หมายความว่า บุคคลที่ได้รับมอบหมายจากคณะกรรมการของบริษัทให้เป็นผู้ดูแลรับผิดชอบสูงสุดในการบริหารงาน ทั้งนี้ ไม่ว่าจะเรียกชื่ออย่างใดก็ตาม"ผู้อํานวยการฝ่าย" หมายความว่า บุคคลที่รับผิดชอบงานในระดับส่วนงานภายในบริษัท"บริษัทจัดการ" หมายความว่า บริษัทหลักทรัพย์ที่ได้รับใบอนุญาตประกอบธุรกิจหลักทรัพย์ประเภทการจัดการกองทุนรวม หรือบริษัทหลักทรัพย์ที่ได้รับใบอนุญาตประกอบธุรกิจหลักทรัพย์ ประเภทการจัดการกองทุนส่วนบุคคล "บริษัทหลักทรัพย์" หมายความว่า บริษัทหลักทรัพย์ที่ได้รับใบอนุญาตประกอบธุรกิจหลักทรัพย์ประเภทการเป็นนายหน้าซื้อขายหลักทรัพย์ การค้าหลักทรัพย์ หรือการจัดจําหน่ายหลักทรัพย์ที่ประกอบธุรกิจหลักทรัพย์เกี่ยวกับหน่วยลงทุน และบริษัทหลักทรัพย์ที่ได้รับใบอนุญาตประกอบธุรกิจหลักทรัพย์ประเภทการเป็นนายหน้าซื้อขายหลักทรัพย์ การค้าหลักทรัพย์ หรือการจัดจําหน่ายหลักทรัพย์ที่เป็นหน่วยลงทุน"การชักชวนลูกค้า" หมายความว่า การชักชวนลูกค้าให้ทําสัญญากับบริษัทจัดการกองทุนส่วนบุคคลโดยมีการวางแผนการลงทุนให้แก่ลูกค้าด้วย"สํานักงาน" หมายความว่า สํานักงานคณะกรรมการกํากับหลักทรัพย์และตลาดหลักทรัพย์ข้อ ๒ บุคคลซึ่งได้รับความเห็นชอบให้เป็นผู้ติดต่อกับผู้ลงทุนเพื่อทําหน้าที่ขายหรือรับซื้อคืนหน่วยลงทุน ให้มีสองระดับ คือ ผู้ติดต่อกับผู้ลงทุนระดับหนึ่ง ซึ่งสามารถให้คําแนะนําเฉพาะเจาะจงและคําแนะนําทั่วไป และผู้ติดต่อกับผู้ลงทุนระดับสอง ซึ่งสามารถให้คําแนะนําได้เฉพาะคําแนะนําทั่วไป บุคคลซึ่งได้รับความเห็นชอบให้เป็นผู้ติดต่อกับผู้ลงทุนเพื่อทําหน้าที่ชักชวนลูกค้า ให้มีระดับเดียว คือ ผู้ติดต่อกับผู้ลงทุนระดับหนึ่ง ซึ่งสามารถให้คําแนะนําเฉพาะเจาะจงและคําแนะนําทั่วไป และให้ถือว่าบุคคลซึ่งได้รับความเห็นชอบให้เป็นผู้ติดต่อกับผู้ลงทุนเพื่อทําหน้าที่ขายหรือรับซื้อคืนหน่วยลงทุนระดับหนึ่งได้รับความเห็นชอบจากสํานักงานให้เป็นผู้ติดต่อกับผู้ลงทุนเพื่อทําหน้าที่ชักชวนลูกค้าด้วยข้อ ๓ บุคคลที่ประสงค์จะทําหน้าที่เป็นผู้ติดต่อกับผู้ลงทุนเฉพาะในต่างประเทศหากสามารถประกอบการเป็นผู้ติดต่อกับผู้ลงทุนได้ตามกฎหมายของประเทศนั้น ให้ถือว่าบุคคลนั้นเป็นผู้ติดต่อกับผู้ลงทุนซึ่งได้รับความเห็นชอบจากสํานักงานให้ผู้ได้รับความเห็นชอบหรือขึ้นทะเบียนจากกรมการประกันภัยให้เป็นผู้ขายกรมธรรม์ประกันชีวิตควบการลงทุน เป็นผู้ติดต่อกับผู้ลงทุนที่ทําหน้าที่ขายกรมธรรม์ประกันชีวิตควบการลงทุนซึ่งได้รับความเห็นชอบจากสํานักงานข้อ ๔ บุคคลธรรมดาที่จะขอความเห็นชอบเป็นผู้ติดต่อกับผู้ลงทุนต้องมีคุณสมบัติข้อหนึ่งข้อใดดังต่อไปนี้(1) เป็นผู้ผ่านการทดสอบความรู้เกี่ยวกับการทําหน้าที่ขายหรือรับซื้อคืนหน่วยลงทุน หรือการทําหน้าที่ชักชวนลูกค้า จากสถาบันฝึกอบรมหรือตามหลักสูตรที่สํานักงานให้ความเห็นชอบมาแล้วไม่เกินสองปีในวันยื่นคําขอ หรือเป็นผู้ผ่านการทดสอบความรู้ดังกล่าวมาแล้วเกินกว่าสองปี แต่ได้เข้ารับการอบรมความรู้ตามหลักสูตรของสถาบันฝึกอบรมหรือตามหลักสูตรที่สํานักงานให้ความเห็นชอบภายในสองปีก่อนวันยื่นคําขอ(2) เป็นผู้ผ่านการทดสอบความรู้ตามหลักสูตร Chartered Financial Analyst (CFA) หรือหลักสูตร Certified Investment and Securities Analyst (CISA) ตั้งแต่ระดับหนึ่งขึ้นไป และผ่านการทดสอบความรู้เพิ่มเติมเฉพาะในส่วนที่เกี่ยวกับกฎ ระเบียบ รวมทั้งข้อบังคับที่เกี่ยวข้องจากสถาบันฝึกอบรมหรือตามหลักสูตรที่สํานักงานให้ความเห็นชอบ โดยต้องผ่านการทดสอบทั้งความรู้ตามหลักสูตร CFA หรือ CISA และความรู้เพิ่มเติมเกี่ยวกับกฎ ระเบียบ รวมทั้งข้อบังคับดังกล่าวข้างต้นมาแล้วไม่เกินสองปีในวันยื่นคําขอ หรือเป็นผู้ผ่านการทดสอบความรู้ตามหลักสูตร CFA หรือ CISA หรือการทดสอบความรู้เพิ่มเติมเกี่ยวกับกฎ ระเบียบ รวมทั้งข้อบังคับดังกล่าวข้างต้นมาแล้วเกินกว่าสองปี แต่ได้เข้ารับการอบรมความรู้ตามหลักสูตรของสถาบันฝึกอบรมหรือตามหลักสูตรที่สํานักงานให้ความเห็นชอบภายในสองปีก่อนวันยื่นคําขอ(3) เป็นผู้ที่ได้รับอนุญาตจากองค์กรกํากับดูแลตลาดทุนของต่างประเทศซึ่งมีมาตรฐาน การกํากับดูแลเทียบเท่ากับสํานักงานให้ทําหน้าที่ในทํานองเดียวกันกับการเป็นผู้ทําหน้าที่ขายหรือรับซื้อคืนหน่วยลงทุน หรือผู้ทําหน้าที่ชักชวนลูกค้า และผ่านการทดสอบความรู้เพิ่มเติมเฉพาะในส่วนที่เกี่ยวกับกฎระเบียบ รวมทั้งข้อบังคับที่เกี่ยวข้องจากสถาบันฝึกอบรมหรือตามหลักสูตรที่สํานักงานให้ความเห็นชอบมาแล้วไม่เกินสองปีในวันยื่นคําขอ หรือผ่านการทดสอบความรู้เพิ่มเติมเกี่ยวกับกฎระเบียบ รวมทั้งข้อบังคับดังกล่าวข้างต้นมาแล้วเกินกว่าสองปี แต่ได้เข้ารับการอบรมความรู้ตามหลักสูตรของสถาบันฝึกอบรมหรือตามหลักสูตรที่สํานักงานให้ความเห็นชอบภายในสองปีก่อนวันยื่นคําขอ(4) เป็นผู้ที่ดํารงตําแหน่งผู้จัดการหรือผู้อํานวยการฝ่ายที่ดูแลรับผิดชอบสายงานที่เกี่ยวกับการขายหรือรับซื้อคืนหน่วยลงทุน หรือสายงานที่เกี่ยวกับการชักชวนลูกค้า ของบริษัทจัดการ บริษัทหลักทรัพย์ หรือนิติบุคคลที่ทําหน้าที่เป็นตัวแทนด้านการตลาดกองทุนส่วนบุคคล ทั้งนี้ จํากัดบริษัทจัดการ บริษัทหลักทรัพย์ หรือนิติบุคคล แต่ละแห่งเพียงหนึ่งรายสําหรับผู้ติดต่อกับผู้ลงทุนที่ทําหน้าที่ขายหรือรับซื้อคืนหน่วยลงทุน และอีกหนึ่งรายสําหรับผู้ติดต่อกับผู้ลงทุนที่ทําหน้าที่ชักชวนลูกค้า(5) เป็นผู้จัดการกองทุนรวมหรือเป็นผู้จัดการกองทุนส่วนบุคคลที่ได้รับความเห็นชอบจากสํานักงานข้อ ๕ ผู้ขอความเห็นชอบเป็นผู้ติดต่อกับผู้ลงทุนนอกจากต้องมีคุณสมบัติตามข้อ 4 แล้ว ต้องไม่มีลักษณะต้องห้ามดังต่อไปนี้ (1) เป็นบุคคลล้มละลาย(2) เป็นบุคคลที่อยู่ในระหว่างถูกศาลสั่งพิทักษ์ทรัพย์(3) เป็นคนไร้ความสามารถหรือคนเสมือนไร้ความสามารถ(4) เป็นบุคคลที่มีชื่ออยู่ในบัญชีรายชื่อบุคคลที่ตลาดหลักทรัพย์แห่งประเทศไทยเห็นว่า ไม่สมควรเป็นผู้บริหารตามข้อบังคับตลาดหลักทรัพย์แห่งประเทศไทย(5) อยู่ระหว่างถูกกล่าวโทษหรือถูกดําเนินคดีตามกฎหมายว่าด้วยหลักทรัพย์และตลาดหลักทรัพย์ กฎหมายว่าด้วยการประกอบธุรกิจเงินทุน ธุรกิจหลักทรัพย์ และธุรกิจเครดิตฟองซิเอร์ กฎหมายว่าด้วยการธนาคารพาณิชย์ กฎหมายว่าด้วยประกันชีวิต กฎหมายว่าด้วยประกันวินาศภัย หรือกฎหมายอื่น ที่เกี่ยวกับธุรกิจทางการเงิน ไม่ว่าจะเป็นกฎหมายไทยหรือกฎหมายต่างประเทศ โดยหน่วยงานที่มีอํานาจตามกฎหมายนั้น ทั้งนี้ ในความผิดเกี่ยวกับการกระทําอันไม่เป็นธรรมเกี่ยวกับการซื้อขายหลักทรัพย์หรือการปฏิบัติงานที่มีลักษณะเป็นการหลอกลวง ฉ้อฉล หรือทุจริต(6) อยู่ระหว่างถูกกล่าวโทษหรือถูกดําเนินคดีตามกฎหมายว่าด้วยการป้องกันและ ปราบปรามการฟอกเงิน ไม่ว่าจะเป็นกฎหมายไทยหรือกฎหมายต่างประเทศ โดยหน่วยงานที่มีอํานาจ ตามกฎหมายนั้น(7) อยู่ระหว่างถูกสํานักงานสั่งพักการปฏิบัติงานเป็นผู้จัดการกองทุนรวม ผู้จัดการกองทุนส่วนบุคคล นักวิเคราะห์การลงทุนในหลักทรัพย์ เจ้าหน้าที่การตลาด หรือการอนุญาตให้บริษัทที่ปรึกษา การลงทุนตั้งให้เป็นผู้ให้คําแนะนํา(8) อยู่ระหว่างถูกกรมการประกันภัยสั่งพักการปฏิบัติงานเป็นผู้ขายกรมธรรม์ประกันชีวิตควบการลงทุน(9) ได้รับโทษจําคุกโดยคําพิพากษาถึงที่สุดให้จําคุกในความผิดเกี่ยวกับทรัพย์ที่กระทําโดยทุจริต(10) ต้องคําพิพากษาหรือถูกเปรียบเทียบปรับเนื่องจากกระทําความผิดตามกฎหมายตาม (5) หรือ (6)(11) ถูกไล่ออก ปลดออก หรือให้ออกจากงาน อันเนื่องจากการกระทําโดยทุจริต(12) ถูกสํานักงานเพิกถอนการให้ความเห็นชอบเป็นผู้จัดการกองทุนรวม ผู้จัดการกองทุนส่วนบุคคล ผู้ทําหน้าที่ขายหรือรับซื้อคืนหน่วยลงทุนหรือตัวแทนสนับสนุน ผู้ทําหน้าที่ชักชวนลูกค้าหรือตัวแทนด้านการตลาดกองทุนส่วนบุคคล หรือนักวิเคราะห์การลงทุนในหลักทรัพย์ หรือถูกสํานักงานเพิกถอนการขึ้นทะเบียนเป็นเจ้าหน้าที่การตลาด หรือการอนุญาตให้บริษัทที่ปรึกษาการลงทุนตั้งให้เป็นผู้ให้คําแนะนํา(13) ถูกกรมการประกันภัยเพิกถอนการให้ความเห็นชอบหรือขึ้นทะเบียนให้เป็นผู้ขายกรมธรรม์ประกันชีวิตควบการลงทุน (14) มีการทํางานอันส่อไปในทางไม่สุจริตในลักษณะที่อาจเข้าข่ายความผิดเกี่ยวกับทรัพย์(15) มีการทํางานที่มีลักษณะอันเป็นการหลอกลวงหรือไม่ซื่อสัตย์สุจริต หรือแสดงถึงการขาดความรับผิดชอบ ไม่ระมัดระวังรักษาผลประโยชน์ของลูกค้าหรือขาดความรอบคอบ หรือสะท้อนถึงการทํางานที่ไม่เป็นธรรมหรือไม่น่าเชื่อถือในการพิจารณาคําขอความเห็นชอบ สํานักงานจะพิจารณาประวัติการมีลักษณะต้องห้ามตาม (9) ถึง (15) ภายในระยะเวลาสามปีย้อนหลังนับแต่วันที่ยื่นคําขอข้อ ๖ การขอความเห็นชอบเป็นผู้ติดต่อกับผู้ลงทุน ให้ผู้ขอความเห็นชอบจัดส่งข้อมูลและเอกสารหลักฐานตามแบบและวิธีการที่สํานักงานจัดไว้ในระบบงานอิเล็กทรอนิกส์ของสํานักงานข้อ ๗ สํานักงานจะแจ้งผลการพิจารณาภายในสามสิบวันนับแต่วันที่สํานักงานได้รับเอกสารหลักฐานถูกต้องครบถ้วน และในกรณีที่สํานักงานไม่ให้ความเห็นชอบบุคคลใด สํานักงานจะแจ้งเหตุผลไปพร้อมกันด้วยสํานักงานอาจแจ้งให้ผู้ขอความเห็นชอบมาชี้แจงหรือส่งเอกสารหลักฐานอื่นเพิ่มเติมได้ตามที่เห็นสมควรภายในระยะเวลาที่สํานักงานกําหนด หากบุคคลดังกล่าวมิได้ปฏิบัติหรือดําเนินการตาม ที่กําหนด สํานักงานจะถือว่าบุคคลนั้นไม่ประสงค์จะขอความเห็นชอบอีกต่อไปข้อ ๘ ให้ผู้ติดต่อกับผู้ลงทุนเข้าอบรมความรู้เกี่ยวกับการทําหน้าที่ขายหรือรับซื้อคืนหน่วยลงทุน หรือเข้าอบรมความรู้เกี่ยวกับการทําหน้าที่ชักชวนลูกค้าจากสถาบันฝึกอบรมหรือตามหลักสูตรที่สํานักงานให้ความเห็นชอบ (refresher course) อย่างน้อยหนึ่งครั้งภายในทุกช่วงสองปี เว้นแต่ในการเข้าอบรมครั้งแรกภายหลังจากการได้รับความเห็นชอบ สํานักงานอาจกําหนดช่วงระยะเวลาที่ต้องเข้าอบรมให้เป็นช่วงเวลามากกว่าสองปีก็ได้ในกรณีผู้ติดต่อกับผู้ลงทุนเป็นผู้จัดการกองทุนรวม หรือผู้จัดการกองทุนส่วนบุคคล ให้ถือว่าการเข้าอบรมความรู้เกี่ยวกับการทําหน้าที่เป็นผู้จัดการกองทุนรวม หรือผู้จัดการกองทุนส่วนบุคคล แล้วแต่กรณี เป็นการเข้าอบรมตามวรรคหนึ่งความในวรรคหนึ่งไม่ใช้บังคับกับผู้ติดต่อกับผู้ลงทุนที่มีคุณสมบัติตามข้อ 4(4) และ ผู้ติดต่อกับผู้ลงทุนที่ทําหน้าที่ขายกรมธรรม์ประกันชีวิตควบการลงทุนข้อ ๙ ในกรณีที่ปรากฏข้อเท็จจริงต่อสํานักงานว่าผู้ติดต่อกับผู้ลงทุนรายใดขาดคุณสมบัติ มีลักษณะต้องห้าม หรือฝ่าฝืนหรือไม่ปฏิบัติตามหลักเกณฑ์ที่กําหนดในประกาศนี้ สํานักงานอาจดําเนินการดังต่อไปนี้(1) ภาคทัณฑ์(2) สั่งพักการปฏิบัติงานตามระยะเวลาหรือเงื่อนไขที่กําหนด(3) เพิกถอนการให้ความเห็นชอบในกรณีที่สํานักงานสั่งเพิกถอนการให้ความเห็นชอบตาม (3) สํานักงานอาจกําหนดระยะเวลาหรือเงื่อนไขในการรับพิจารณาคําขอความเห็นชอบของบุคคลดังกล่าวในคราวต่อไปด้วยก็ได้ และเมื่อพ้นกําหนดระยะเวลาหรือเมื่อได้ปฏิบัติตามเงื่อนไขที่กําหนดแล้ว สํานักงานจะไม่นําประวัติการกระทําที่เป็นเหตุให้สั่งเพิกถอนการให้ความเห็นชอบมาประกอบการพิจารณาคําขอความเห็นชอบของบุคคลดังกล่าวอีกข้อ ๑๐ เพื่อให้ผู้ลงทุนได้รับการบริการที่ดี มีคุณภาพ และเป็นธรรม ผู้ติดต่อกับผู้ลงทุนต้องปฏิบัติหน้าที่ให้เป็นไปตามหลักเกณฑ์ดังต่อไปนี้(1) ปฏิบัติงานด้วยความซื่อสัตย์ สุจริต และเป็นธรรมแก่ผู้ลงทุนทุกราย โดยคํานึงถึงผลประโยชน์ของผู้ลงทุนเป็นสําคัญ (2) ปฏิบัติงานด้วยความระมัดระวัง รอบคอบ เยี่ยงผู้ประกอบวิชาชีพ(3) ให้ข้อมูลหรือคําอธิบายเกี่ยวกับคําแนะนําหรือบริการที่นําเสนอแก่ผู้ลงทุน รวมทั้งความเสี่ยง อย่างถูกต้องและครบถ้วน(4) ให้คําแนะนําตามหลักวิชาอันเป็นที่ยอมรับทั่วไป (5) แจ้งข้อมูลอันเป็นสาระสําคัญที่อาจมีผลกระทบต่อสิทธิประโยชน์หรือการตัดสินใจ ลงทุนของผู้ลงทุน (6) เปิดเผยถึงส่วนได้เสียหรือความขัดแย้งทางผลประโยชน์ที่อาจเกิดขึ้นในการทําหน้าที่ชักชวน หรือให้คําแนะนําแก่ผู้ลงทุน (ถ้ามี)(7) รักษาความลับของผู้ลงทุน ไม่นําข้อมูลส่วนตัวและข้อมูลการลงทุนของผู้ลงทุนไป เปิดเผย เว้นแต่เพื่อปฏิบัติให้เป็นไปตามกฎหมายหรือเมื่อมีกฎหมายให้อํานาจกระทําได้(8) แจ้งให้ผู้ลงทุนทราบถึงฐานะของบริษัทหลักทรัพย์ว่ากําลังติดต่อกับผู้ลงทุนในฐานะที่เป็นนายหน้าซื้อขายหลักทรัพย์ที่เป็นหน่วยลงทุน หรือผู้ค้าหลักทรัพย์ที่เป็นหน่วยลงทุน ในกรณีที่บริษัทดังกล่าวได้รับใบอนุญาตประกอบธุรกิจหลักทรัพย์ทั้งประเภทการเป็นนายหน้าซื้อขายหลักทรัพย์และการค้าหลักทรัพย์ที่เป็นหน่วยลงทุน(9) แสดงบัตรประจําตัวผู้ติดต่อกับผู้ลงทุน หรือเปิดเผยชื่อและบริษัทที่สังกัด กับผู้ลงทุน ทุกครั้งที่ติดต่อกับผู้ลงทุน (10) ปฏิบัติหน้าที่ในการขายหรือรับซื้อคืนหน่วยลงทุนหรือการชักชวนลูกค้าให้เป็นไปตามประกาศสํานักงานคณะกรรมการกํากับหลักทรัพย์และตลาดหลักทรัพย์ว่าด้วยหลักเกณฑ์ เงื่อนไข และวิธีการในการขายหรือรับซื้อคืนหน่วยลงทุนและการชักชวนลูกค้าให้เข้าทําสัญญาจัดการกองทุนส่วนบุคคล โดยอนุโลม หลักเกณฑ์ที่กําหนดตาม (3) (4) และ (6) ไม่ให้นํามาใช้กับผู้ติดต่อกับผู้ลงทุนที่ให้บริการกับผู้ลงทุนที่ไม่ประสงค์จะรับคําแนะนําการลงทุนหรือข้อมูลใด ๆ ข้อ ๑๑ เพื่อป้องกันไม่ให้ผู้ลงทุนได้รับความเสียหาย ถูกกระทําโดยทุจริต หรือถูก เอาเปรียบจากการปฏิบัติหน้าที่ หรือได้รับข้อมูลที่ไม่ถูกต้อง ผู้ติดต่อกับผู้ลงทุนต้องไม่กระทําการดังต่อไปนี้(1) ให้คําแนะนําที่อาจก่อให้เกิดความเข้าใจผิดหรือละเว้นที่จะเปิดเผยข้อมูลอันเป็น สาระสําคัญซึ่งอาจก่อให้เกิดความเข้าใจผิด หรือให้คําแนะนําโดยมีเจตนาหลอกลวงผู้ลงทุน(2) ชักชวน หรือให้คําแนะนําในลักษณะที่เป็นการยุยงหรือสนับสนุนให้ผู้ลงทุนทําการซื้อขายหน่วยลงทุนบ่อยครั้ง หรือเร่งรัดการตัดสินใจของผู้ลงทุน ไม่ว่าจะมีวัตถุประสงค์เพื่อให้ได้รับค่าธรรมเนียมหรือผลตอบแทนอื่นใดหรือไม่ก็ตาม (churning) (3) ซื้อหรือขายหน่วยลงทุนไม่ว่าเพื่อตนเอง บริษัทหลักทรัพย์ หรือบุคคลอื่นล่วงหน้าก่อนที่จะซื้อหรือขายหน่วยลงทุนตัวเดียวกันนั้นเพื่อผู้ลงทุน (front running) ซึ่งอาจทําให้ผู้ลงทุนเสียเปรียบ หรือเสียประโยชน์ที่พึงได้รับ(4) ยุ่งเกี่ยวกับทรัพย์สินของผู้ลงทุน ซึ่งรวมถึงกระทําการตัดสินใจซื้อขาย เบิกถอน หรือโอนย้ายหน่วยลงทุนของผู้ลงทุนแทนโดยผู้ลงทุนมิได้มอบหมาย หรือมีส่วนได้เสียในผลกําไรขาดทุนของผู้ลงทุน รวมทั้งใช้บัญชีซื้อขายหน่วยลงทุนของผู้ลงทุนเพื่อประโยชน์ของตนเอง บริษัทหลักทรัพย์ หรือบุคคลอื่น(5) ซื้อหรือขายหน่วยลงทุนตามคําสั่งของบุคคลที่มิใช่เจ้าของบัญชีที่แท้จริงหรือผู้รับมอบอํานาจจากเจ้าของบัญชีที่แท้จริง(6) รับประกันผลตอบแทนหรือประโยชน์ที่ผู้ลงทุนจะได้รับ ไม่ว่าโดยวาจาหรือลายลักษณ์อักษร เว้นแต่เป็นกรณีกองทุนรวมมีประกัน(7) เผยแพร่หรือบอกต่อข่าวลือหรือข้อมูลที่อาจมีผลกระทบต่อราคาหลักทรัพย์โดยข่าวหรือข้อมูลดังกล่าวไม่ได้รับการยืนยันความถูกต้องจากผู้ที่เกี่ยวข้อง(8) ให้ความร่วมมือหรือสนับสนุนผู้ลงทุนในการปฏิบัติฝ่าฝืนกฎหมายว่าด้วยหลักทรัพย์และตลาดหลักทรัพย์ และหลักเกณฑ์ที่เกี่ยวข้องที่ออกตามกฎหมายดังกล่าว(9) ตั้งให้บุคคลอื่นทําการหรือปฏิบัติหน้าที่แทนตน(10) เรียกเก็บหรือรับค่าธรรมเนียมหรือค่าตอบแทนจากผู้ลงทุนนอกเหนือจากที่ผู้ลงทุนมีหน้าที่ต้องชําระต่อบริษัทจัดการหรือบริษัทหลักทรัพย์ข้อ ๑๒ ในการให้คําแนะนําเฉพาะเจาะจง ให้ผู้ติดต่อกับผู้ลงทุนปฏิบัติดังต่อไปนี้(1) ทําความรู้จักกับผู้ลงทุน (know your customer) โดยจะต้องทราบถึงวัตถุประสงค์ ฐานะทางการเงิน และความต้องการของผู้ลงทุน ที่เป็นข้อมูลปัจจุบัน(2) ให้คําแนะนําที่เหมาะสมกับผู้ลงทุน (suitability) โดยประเมินจากปัจจัยต่าง ๆ ของผู้ลงทุน เช่น วัตถุประสงค์ในการลงทุน ความรู้ความเข้าใจเกี่ยวกับความเสี่ยงและการลงทุน ประสบการณ์ในการลงทุน ฐานะทางการเงิน ภาระทางการเงิน ความต้องการและข้อจํากัดในการลงทุน เป็นต้นข้อ ๑๓ ให้บุคคลธรรมดาที่ได้รับความเห็นชอบให้เป็นผู้ทําหน้าที่ขายหรือรับซื้อคืนหน่วยลงทุนหรือเป็นตัวแทนสนับสนุนตามประกาศสํานักงานคณะกรรมการกํากับหลักทรัพย์และตลาดหลักทรัพย์ว่าด้วยการให้ความเห็นชอบผู้ทําหน้าที่ขายหรือรับซื้อคืนหน่วยลงทุนหรือเป็นตัวแทนสนับสนุน และบุคคลธรรมดาที่ได้รับความเห็นชอบให้เป็นผู้ทําหน้าที่ชักชวนลูกค้าหรือเป็นตัวแทนด้านการตลาดกองทุนส่วนบุคคลตามประกาศสํานักงานคณะกรรมการกํากับหลักทรัพย์และตลาดหลักทรัพย์ ว่าด้วยการให้ความเห็นชอบผู้ทําหน้าที่ชักชวนลูกค้าหรือวางแผนการลงทุนหรือเป็นตัวแทนด้านการตลาดกองทุนส่วนบุคคล อยู่แล้วก่อนวันที่ประกาศนี้ใช้บังคับ เป็นผู้ติดต่อกับผู้ลงทุนที่ทําหน้าที่ขายหรือรับซื้อคืนหน่วยลงทุน หรือเป็นผู้ติดต่อกับผู้ลงทุนที่ทําหน้าที่ชักชวนลูกค้า ซึ่งได้รับความเห็นชอบจากสํานักงานตามประกาศนี้ แล้วแต่กรณีข้อ ๑๔ สําหรับผู้ที่ได้รับความเห็นชอบเป็นผู้ทําหน้าที่ขายหรือรับซื้อคืนหน่วยลงทุนหรือเป็นตัวแทนสนับสนุนตามประกาศสํานักงานคณะกรรมการกํากับหลักทรัพย์และตลาดหลักทรัพย์ ว่าด้วยการให้ความเห็นชอบผู้ทําหน้าที่ขายหรือรับซื้อคืนหน่วยลงทุนหรือเป็นตัวแทนสนับสนุน หรือผู้ทําหน้าที่ชักชวนลูกค้าหรือเป็นตัวแทนด้านการตลาดกองทุนส่วนบุคคลตามประกาศสํานักงานคณะกรรมการกํากับหลักทรัพย์และตลาดหลักทรัพย์ว่าการให้ความเห็นชอบผู้ทําหน้าที่ชักชวนลูกค้าหรือวางแผนการลงทุนหรือเป็นตัวแทนด้านการตลาดกองทุนส่วนบุคคล อยู่แล้วก่อนวันที่ประกาศนี้ใช้บังคับ การนับระยะเวลาการเข้ารับการอบรมตามข้อ 8 ให้นับระยะเวลาต่อเนื่องจากระยะเวลาที่เคยเข้ารับการฝึกอบรมตามประกาศสํานักงานดังกล่าวข้อ ๑๕ ประกาศนี้ให้ใช้บังคับตั้งแต่วันที่ 16 ธันวาคม พ.ศ. 2547 เป็นต้นไปผู้มีอํานาจลงนาม - ประกาศ ณ วันที่ 3 ธันวาคม พ.ศ. 2547 (นายประสงค์ วินัยแพทย์) รองเลขาธิการ รักษาการแทนเลขาธิการ สํานักงานคณะกรรมการกํากับหลักทรัพย์และตลาดหลักทรัพย์